um breyting á lögum um verslun með áfengi og tóbak , nr. 63 / 1969 , með síðari breytingum . ( Lagt fyrir Alþingi á 136. löggjafarþingi 2008 – 2009 . ) Á eftir 8. gr. laganna kemur ný grein , svohljóðandi : Áfengis - og tóbaksverslun ríkisins er heimilt að innheimta gjald af birgjum vegna kostnaðar sem leiðir af töku nýrrar vöru til sölu . Skal gjaldið eingöngu standa straum af þeim kostnaði sem til fellur vegna skráningar , könnunar og annarra nauðsynlegra ráðstafana af hálfu Áfengis - og tóbaksverslunar ríkisins við að taka nýja vöru til sölu . Lög þessi öðlast þegar gildi . Athugasemdir við lagafrumvarp þetta . Með frumvarpinu eru lagðar til breytingar á lögum um verslun með áfengi og tóbak sem snúa að álagningu Áfengis - og tóbaksverslunar ríkisins á áfengi og tóbak . Breytingarnar taka mið af áliti umboðsmanns Alþingis í máli nr. 5035 / 2007 , frá 17. nóvember 2008 , sem fjallar um heimild ÁTVR til að láta álagningu skila arði í ríkissjóð sbr. 20. gr. reglugerðar nr. 883 / 2005 , um áfengis - og tóbaksverslun ríkisins , sem er svohljóðandi : „ Verð á áfengi frá vínbúð skal ákveðið þannig að við afhendingarverð frá birgjum skal bætt álagningu , sem ákveðin er með tilliti til kostnaðar við smásöludreifingu og þess að hún skili arði sem telst hæfilegur m.a. með tilliti til þeirra eigna sem bundnar eru í rekstri ÁTVR . Álagningarhlutfallið skal vera hið sama innan hvers álagningarflokks , sbr. 21. gr. “ Niðurstaða umboðsmanns er sú að núgildandi lagaumhverfi heimili ekki að álagning ÁTVR sé ákveðin með þeim hætti sem nú er gert . Í kjölfarið hefur umboðsmaður beint þeim tilmælum til fjármálaráðherra að hugað verði að því að endurskoða framangreint reglugerðarákvæði um álagningu ÁTVR og að kanna hvort nauðsynlegt sé að leggja til á vettvangi Alþingis að núgildandi ákvæðum laga um verslun með áfengi og tóbak , nr. 63 / 1969 , verði breytt í kjölfar álitsins . Með frumvarpi því sem hér er lagt fram er styrkari stoðum skotið undir núverandi framkvæmd álagningar Áfengis - og tóbaksverslunar ríkisins á áfengi og tóbak að því undanskyldu að lagt er til að sama álagning verði á áfengi í reynslusölu og annað áfengi . Að auki er með frumvarpinu lagt til að Áfengis - og tóbaksverslun ríkisins geti innheimt sérstakt þjónustugjald vegna þess kostnaðar sem leiðir af töku nýrrar vöru til sölu . Athugasemdir við einstakar greinar frumvarpsins . Með greininni er lagt til að lagfærð verði tilvísun í áfengislög , nr. 75 / 1998 , sem ekki er rétt í núgildandi lögum . Í 1. mgr. er lagt til að álagning Áfengis - og tóbaksverslunar ríkisins miðist einungis við hlutfall af vínanda í rúmmáli óháð tegund áfengis . Álagning áfengis með 22% eða lægra hlutfall af vínanda skal vera 18% en 12% á annað áfengi . Í greininni er enn fremur tekið fram að við ákvörðun á áfengisinnihaldi skuli gilda ákvæði laga um gjald af áfengi og tóbaki , nr. 96 / 1995 , með síðari breytingum . Þar segir m.a. að áfengismagn og áfengisinnihald skuli ákveðið við 20°C . Með 2. mgr. er lagt til að álagning á tóbak verði lögbundið 18% en það er sú álagning sem Áfengis - og tóbaksverslun ríkisins hefur lagt á allt tóbak um allangt skeið . Álagningin leggst á innkaupsverð tóbaks . Með innkaupsverði er átt við að varan sé komin í vöruhús ÁTVR með öllum kostnaði sem þá er fallinn á hana , þ.e. verð frá framleiðenda , flutningur , innflutningsgjöld og álag heildsala . Þegar nýjar vörur er teknar til sölu hjá Áfengis - og tóbaksverslun ríkisins fellur ævinlega til nokkur kostnaður vegna skráningar , könnunar og annarra nauðsynlegra ráðstafana . Ekki þykir rétt að stofnunin beri í öllum tilvikum þann kostnað og því er lagt til að Áfengis - og tóbaksverslunin geti innheimt gjald vegna þess kostnaðar sem leiðir af töku nýrrar vöru til sölu . Gjaldið skal þó ekki vera hærra en sem nemur þeim kostnaði sem leiðir af töku nýrrar vöru til sölu . Greinin þarfnast ekki útskýringa . Fjármálaráðuneyti , fjárlagaskrifstofa : Umsögn um frumvarp til laga um breyting á lögum nr. 63 / 1969 , um verslun með áfengi og tóbak , með síðari breytingum . Með frumvarpinu eru lagðar til breytingar á lögum um verslun með áfengi og tóbak sem snúa að álagningu Áfengis - og tóbaksverslunar ríkisins á áfengi og tóbak . Breytingarnar taka mið af áliti umboðsmanns Alþingis í máli nr. 5035 / 2007 , frá 17. nóvember 2008 , sem fjallar um fyrirkomulag álagningar ÁTVR á áfengi og tóbak . Með frumvarpinu er styrkari stoðum skotið undir núverandi framkvæmd álagningar Áfengis - og tóbaksverslunar ríkisins á áfengi og tóbak . Að auki er með frumvarpinu lagt til að Áfengis - og tóbaksverslun ríkisins geti innheimt sérstakt þjónustugjald vegna þess kostnaðar sem leiðir af töku nýrrar vöru til sölu . Starfsemi ÁTVR telst til B-hluta ríkissjóðs og verði frumvarpið óbreytt að lögum er ekki gert ráð fyrir að það hafi í för með sér kostnað fyrir A-hluta ríkissjóðs .